** ОБЩИНА ДУЛОВО, ОБЛАСТ СИЛИСТРА**

 7650 гр.Дулово, ул. Васил Левски №18, тел.:0864/2 30 00, факс: 2 30 20, **Еmail:** **dulovokmet@abv.bg**

**До**

**инж. Невхис Мустафа,**

**председател на Общински съвет,**

**гр.Дулово**

  **МОТИВИ**

За приемане на Правилник за устройството и дейността на Съвета по

 въпросите на социалните услуги в Община Дулово

(съгласно изискванията на чл.28 от Закона за нормативните актове)

**1.Причини, които налагат приемането:**

Предложеният правилник урежда устройството, организацията и дейността, състава, правата и отговорностите на Съвета по въпросите на социалните услуги в община Дулово.Осигурява оптимизиране работата на съвета и общинската администрация, подкрепа на най-уязвимите групи от населението на общината, чрез прилагане на личностно-ориентиран подход, който да се основава на принципите на равнопоставеност и социална справедливост.

**2.Целите, които се поставят:**

2.1.Създаване на регламент, който да урежда дейността на Съвета по въпросите на социалните услуги в Община Дулово.

2.2.Осигуряване на публичност при организиране дейността на Съвета и вземане на решения, касаещи социалната политика в общината.

**3.Финансови и други средства, необходими за прилагането на нормативния документ:**

За прилагането на Правилник за устройството и дейността на Съвета по въпросите на социалните услуги в Община Дулово не са необходими допълнителни бюджетни средства.

**4.Очаквани резултати:**

4.1.Ясно регламентиране на устройството, дейността, структурата и организацията на Съвета по въпросите на социалните услуги в Община Дулово.

4.2.Създадени условия за законосъобразност, ефективност и целесъобразност при реализиране дейността на Съвета и социалната политика в община Дулово.

**5.Анализ на съответствие с правото на Европейския съюз:**

Предлаганият проект на Правилник за устройството и дейността на Съвета по въпросите на социалните услуги в Община Дулово е подзаконов нормативен акт и не противоречи на европейското законодателство – Европейската харта за местно самоуправление и директивите на европейската общност, които са свързани с тази материя.

**Внася,**

**Д-р Юксел Ахмед**

**кмет на община Дулово**